Document ID: /roh_data/filtered/fineweb-2-filterrobots_roh.jsonl.gz/27400

Tranter auter vul il cussegl communal savair co la situaziun finanziala dal Centro Tecnologico del Legno è actualmain, quants curs cun quants students ch'èn insumma vegnids organisads ni tge pussibilitads per utilisar l'edifizi ch'i dess en l'avegnir. Dasper quai duain era vegnir scleridas las responsabladads pertge che la scola ha serrà sias portas suenter mo gist duas onns.
Enfin la fin da quest onn ston las respostas esser sin maisa e pir suenter vul la vischnanca discutar sur da novs projects sco quel d'ina universitad da cuschinar.
Il cussegl communal ha acceptà il postulat dal PPS unanimamain. Da survegnir scleriment saja tant en l'interess da la vischnanca sco acziunaria, sco era da la populaziun ch'ha deliberà 650'000 francs per il center.
RR novitads 17:00